Trøfler vokser i mange land, men ikke alle er egnet som mat. Artene vokser på røttene til ulike tresorter. De beste (og mest kostbare) trøflene finnes i Mellom- og Sør-Europa og kan komme opp i en pris på 30 000 kroner per kilo. De to mest eksklusive artene er sort Périgord trøffel og italiensk hvit trøffel (). Førstnevnte vokser eksklusivt på røttene til eiketrær. Sistnevnte, som vokser på flere tresorter, satte rekord da en kasinoeier fra Macao, Stanley Ho, i desember 2007 betalte $330 000 for en 1,5 kg tung hvit trøffel funnet i nærheten av Pisa i Italia.